**ΑΝΑΚΟΙΝΩΣΗ**

**Για τις επιτυχούσες φοιτήτριες και επιτυχόντες φοιτητές**

**του Πανεπιστημίου Δυτικής Αττικής**

**Ακαδημαϊκού Έτους 2024-2025**

Αγαπητές νεοεισαχθείσες φοιτήτριες και αγαπητοί νεοεισαχθέντες φοιτητές,

**θα θέλαμε να σας συγχαρούμε** για την εισαγωγή σας στο Πανεπιστήμιο Δυτικής Αττικής (Πα.Δ.Α.) και **να σας ευχηθούμε** καλή αρχή στις σπουδές σας.

**Για την εγγραφή σας, πρέπει να ακολουθήσετε τα παρακάτω δύο (2) βήματα:**

**1ο βήμα**

**Υποχρεωτική** **προεγγραφή** σας, ως επιτυχόντες/ούσες στα Τμήματα του Πα.Δ.Α. για το ακαδημαϊκό έτος 2024-2025, η οποία πραγματοποιείται μέσω της ηλεκτρονικής εφαρμογής του Υπουργείου Παιδείας, Θρησκευμάτων και Αθλητισμού (Υ.ΠΑΙ.Θ.Α.): <https://eregister.it.minedu.gov.gr/>, σε ημερομηνίες που θα ανακοινωθούν από το Υ.ΠΑΙ.Θ.Α.

Παρακαλούμε να δώσετε προσοχή στα πεδία που πρέπει να συμπληρωθούν στην εφαρμογή του Υ.ΠΑΙ.Θ.Α.

**2ο βήμα**

**Μετά την ολοκλήρωση της διαδικασίας προεγγραφής στο Υ.ΠΑΙ.Θ.Α.**, θα πρέπει να ανατρέξετε στις ιστοσελίδες των Τμημάτων εισαγωγής σας, προκειμένου να ενημερωθείτε για τους τρόπους υποβολής των δικαιολογητικών, που τυχόν απαιτούνται συμπληρωματικά **για την ολοκλήρωση της εγγραφής**, καθώς και για τις σχετικές προθεσμίες.

**Η ημερομηνία έναρξης υποβολής δικαιολογητικών** στα Τμήματα του Πα.Δ.Α. θα είναι μετά την ολοκλήρωση της περιόδου προεγγραφών που θα οριστεί από το Υ.ΠΑΙ.Θ.Α. και θα ανακοινωθεί στις ιστοσελίδα του Πα.Δ.Α.

Για την άμεση ενημέρωσή σας να παρακολουθείτε την ιστοσελίδα του Πανεπιστήμιου Δυτικής Αττικής, καθώς και του Τμήματος που σας ενδιαφέρει άμεσα.

<https://www.uniwa.gr/>

https://www.uniwa.gr/spoydes/scholes-kai-tmimata/

**Η Γενική Διεύθυνση Σπουδών & Φοιτητικής Μέριμνας**